**Subdiviziuni ale sufletului**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am disecat viaţa,

Acest magic dar,

Această mitică trecere,

Această sublimă poartă

Către iubire,

Celest,

Divin,

Am împărţit-o

În inutili ani, luni, zile

Şi aşa mai departe.

Am ciopârţit-o,

Am mutilat-o,

Când ea e singura

Care ne poate încălzi

Sufletul.

Copii inconştienţi,

Adulţi imaturi,

Pământeni imperfecţi,

Am căutat prea multe certitudini

Şi am împărţit prea multe vieţi

În subdiviziuni

Ale sufletului.

Secundele, sparte,

Cad pe asfalt

Cu zgomot

Şi îşi cer tributul

În faţa

Eternităţii...